Ramona Chiriac s-a retras de pe lista PSD-PNL pentru europarlamentare. Ea a fost candidatul cap de listă doar câteva ore.
Ramona Chiriac, până de curând șefa Reprezentanței Comisiei Europene la București, s-a retras din fruntea listei de candidați PSD-PNL la alegerile europarlamentare.
Ramona Chiriac/ Foto: CONAF-Brasov - Facebook
Ramona Chiriac, fosta șefă a Reprezentanței Comisiei Europene în România, s-a retras de pe lista PSD-PNL la europarlamentare, au declarat surse politice pentru aktual24.ro.
Aceasta s-a aflat pe prima poziție în lista PSD-PNL pentru europarlamentare doar câteva ore.
Potrivit sursei citate anterior, la intrarea la ședința cu liderii PSD, Chiriac a refuzat să facă orice fel de declarație jurnaliștilor.
Aceasta ar fi invocat "motive personale" pentru care dorește să iasă din cursă.
Ce locuri au prins candidații Clujului?
Așadar, pe lista apărută astăzi se regăsesc doi reprezentanți ai Clujului, pe locurile 8, respectiv 9, în ceea ce privește lista comună.
Este vorba de actualul senator PSD Cluj, Vasile Dîncu, cel care este și președinte interimar al filialei clujene, pe poziția a opta, și de președintele PNL Cluj, europarlamentarul Daniel Buda, pe poziția a 9-a. De asemenea, Rareș Bogdan se află pe poziția a doua.
Lista PSD-PNL pentru Parlamentul European
Mihai Tudose
Rareș Bogdan
Gabriela Firea
Dan Motreanu
Claudiu Manda
Adina Vălean
Victor Negrescu
Daniel Buda
Vasile Dîncu
Siegfried Mureșan
Maria Grapini
Mircea Hava
Gheorghe Cârciu
Gheorghe Falcă
Citiți monitorulcj.ro și pe Google News
CITEȘTE ȘI: